มีการตรวจและยืนยันจากการเอ็กซเรย์จากว่าเป็นต้องระวังตัวอย่างไรคะตินนี้อาศัยอยู่ที่ญี่ปุ่นค่ะ
สวัสดีค่ะ ไทรอยด์เป็นพิษ คือภาวะที่ต่อมไทรอยด์สร้างฮอร์โมนออกมามากเกินไป ส่วนใหญ่เกิดจากระบบภูมิคุ้มกันของร่างกายเกิดการทำงานผิดปกติ และไปกระตุ้นให้ต่อมไทรอยด์ทำงานมากเกินไป พบในผู้หญิงมากกว่าในผู้ชายอาการ ได้แก่ เหนื่อยง่าย ใจสั่น มือสั่น เหงื่อออกมาก ขี้ร้อน คลื่นไส้ อาเจียน ถ่ายเหลวหรือถ่ายบ่อย นอนไม่หลับ ผมเปราะบางขาดง่าย ผมร่วง กินมากแต่น้ำหนักลดลง ประจำเดือนผิดปกติ หงุดหงิดง่าย ไม่มีสมาธิ บางรายอาจมีคอโต หรือตาโปนทั้งสองตา เป็นต้นการวินิจฉัยว่าเป็นไทรอยด์เป็นพิษ คือการตรวจดูค่าไทรอยด์ฮอร์โมนจากเลือด หรืออาจมีการทำอัลตราซาวด์ไทรอยด์ร่วมด้วย หรือตรวจโดยใช้สารรังสี (thyroid scan) หากไม่ได้มีสาเหตุจากการมีก้อนเนื้องอก การรักษาหลักคือการทานยาต้านไทรอยด์ เช่น ยาเมไทมาโซล (methimazole) ยาโพพิลไทโออูราซิล (propylthiouracil) เละอาจมียาลดอาการใจสั่นและหัวใจเต้นเร็วร่วมด้วย หลังจากนั้นแพทย์จะทำการตรวจติดตามต่อเนื่อง หากการรักษาด้วยยาไม่ได้ผล อาจพิจารณารักษาด้วยการทานรังสีไอโอดีนหรือพิจารณาผ่าตัดต่อมไทรอยด์ออกในบางกรณี เป็นต้นดังนั้น เมื่อได้รับการวินิจฉัยว่าเป็นไทรอยด์เป็นพิษแล้ว ก็ควรไปรับการรักษาค่ะ หากปล่อยไว้ไม่รักษา อาจเกิดผลแทรกซ้อนต่างๆ ตามมาได้ เช่น หัวใจเต้นเร็วผิดจังหวะ กล้ามเนื้อหัวใจขาดเลือด หัวใจวาย เกิดลิ่มเลือดกระจายไปอุดตันตามหลอดเลือดต่างๆ เช่น ที่สมอง ทำให้เกิดอัมพาตได้ นอกจากนี้อาจเสี่ยงต่อการเกิดภาวะกระดูกพรุน และหากมีอาการตาโปนร่วมด้วยสำหรับอาหาร ควรหลีกเลี่ยง เช่น เครื่องดื่มที่มีคาเฟอีน เช่น ชา กาแฟ น้ำอัดลม โกโก้ ช็อกโกแลต และเครื่องดื่มที่เป็นแอลกฮอล์ เพราะผู้ที่มีภาวะไทรอยด์เป็นพิษ หัวใจมักจะเต้นเร็วกว่าปกติ หากทานสิ่งเหล่านี้ ก็จะยิ่งทำให้เกิดอาการใจสั่นและเหนื่อยง่ายมากขึ้น นอกจากนี้ ควรดื่มน้ำเปล่าให้เพียงพอเพื่อช่วยลดภาวะขาดน้ำที่มักเกิดขึ้นได้นอกจากนี้ในผู้ที่มีภาวะไทรอยด์เป็นพิษอาจมีความเสี่ยงต่อการเกิดกระดูกบาง ดังนั้น จึงควรเน้นทานอาหารที่มีแคลเซียมและวิตามินดีสูง นม ชีส โยเกิร์ต ไข่แดง ถั่วเมล็ดแห้ง ผักใบเขียวต่างๆ นมถั่วเหลือง ปลาตัวเล็กตัวน้อยที่กินได้ทั้งก้าง เป็นต้น